Naftahinnad New Yorgi ja Londoni toorainebörsidel langesid uuest koroonaviiruse tüvest põhjustatud ärevuse tõttu järsult.
New Yorgis langes toornafta jaanuaritehingute hind 10,24 dollari võrra 68,15 dollarini barrelist ja Londonis Põhjamere Brenti jaanuaritehingute hind 9,50 dollarit 72,72 dollarini barrelist.
"Toornafta hinnad on järsult kukkunud, kuna kardetakse, et see uus mutatsioon võib nõudlusele lisasurvet avaldada," ütles varem päeval CMC Marketsi analüütik Michael Hewson.
Lõuna-Aafrikas tuvastati hiljuti uus viirusetüvi B.1.1.529. Teadlased kardavad, et see võib osutuda deltatüvest nakkavamaks ja vaktsiinile resistentsemaks. See võib anda aga hoobi maailmamajanduse taastumisele.